Kanceri i gjirit dhe shanset për të shpëtuar prej tij
Ish gazetarja e Zërit të Amerikës, Zuli Palacio i është nënshtruar kimoterapisë si dhe operacionit dhe tani nuk ka më kancer
Kanceri i gjirit është një term i përgjithshëm sepse ekzistojnë shumë lloj kanceresh gjiri. Disa janë më agresivë se disa të tjerë. Tumoret mund të jenë të vegjël ose të mëdhenj. Dhe kurat mund të ndryshojnë. Në materialin në vazhdim do të flasim për alternativat e ndryshme në luftën kundër kancerit të gjirit. Zuli Palacio e kalon një pjesë të kohës në një kurs për prodhimin e pllakave me shoqen e saj. Që prej diagnistikimit me kancer të fazës së tretë, Palacio i është nënshtruar kimoterapisë si dhe operacionit dhe tani nuk ka më kancer. Ky është përfundimi që mjekët e saj parashikuan prillin e kaluar, pasi analizat treguan se ajo kishte kancer në gji. Dr. Negar Golesorkhi është si specialiste e kancerit të gjirit edhe kirurge. Alternativat për kurimin e kancerit të gjirit mund të përfshijnë çdo kombinim të kimoterapisë dhe operacionit, si në rastin e Zuli Palacios, rrezatimin ose në disa raste nuk bëhet asgjë. Dr. Anne Favret është mjeke onkologe, që mbikqyr kurimin e Palacios. Ajo ka shumë shpresa rreth së ardhmes së kurave ndaj kancerit të gjirit edhe në raste të tumoreve agresive. Kanceri te Palacio nuk u përhap në pjesë të tjera të trupit, por Dr. Favret thotë se edhe pacientet me kancer gjiri më të avancuar mund të bëjnë një jetë normale. Ajo punon në qendrën mjeksore, Specialistët e Virxhinias për Kancerin. Edhe operacioni i kancerit ka evoluar, thotë Dr. Golesorkhi. Ndërsa Zuli Palacio largohet nga klasa për të ngrënë drekë me një shoqe, ajo duket krejt e kënaqur dhe pa asnjë shqetësim. Shoqata Amerikane e Kancerit njofton se ata njerëz që u diktohet kanceri në fazat e hershme kanë një shkallë shpëtimi 80 për qind deri në më shumë se 90 për qind. Por edhe gratë me kancer më të avancuar si Zuli Palacio kanë më shumë shanse për të jetuar gjatë. Dhe kjo është arsyeja që femrat duhet të shikojnë mjekun sa më parë nëse vënë re ndonjë ndryshim në gjoks sepse kjo me të vërtetë ndryshon shkallën e shpëtimit si nata me ditën.